Тръмп призна победата на Байдън - но чрез фалшификация на вота Доналд Тръмп изглежда призна днес за първи път победата на Джо Байдън на президентските избори в САЩ , но отново отправи обвинения , че вотът е бил фалшифициран , предаде Ройтерс . " Той спечели , защото изборите бяха фалшифицирани " , написа в Туитър президентът републиканец , без да споменава името на Байдън . В посланието си Тръмп отново твърди , че републиканците не са могли да разположат свои наблюдатели в някои избирателни секции по време на преброяването на гласовете , по - специално в Пенсилвания . Това обвинение засега остава без доказателства . Тръмп обвинява и компанията , осигурила софтуера за преброяване на гласовете , че принадлежи към " радикалната левица " , а медиите според него били съучастници в измамата . Доналд Тръмп посочва в друго съобщение , цитирано от ТАСС , че не възнамерява да признае поражение и че Байдън е победил само в очите на лъжливите медии .